30 யூதாவும் சீலாவும் விடைபெற்று அந்தியோக்கியா வந்தனர்.  அங்கு மக்களைக் கூட்டிக் கடிதத்தைக் கொடுத்தனர்.  31 அதை வாசித்ததும் அவர்கள் ஊக்கமடைந்து மகிழ்ச்சியுற்றார்கள்.  32 யூதாவும் சீலாவும் இறைவாக்கினராய் இருந்ததால்  சகோதரர் சகோதரிகளோடு அதிகம் பேசி ஊக்கமூட்டி அவர்களை உறுதிப்படுத்தினர்.  33 சிறிது காலம் அங்குத் தங்கியபின்  சகோதரர் சகோதரிகளிடமிருந்து நல்வாழ்த்துகளுடன் விடைபெற்றுக் கொண்டு,  தங்களை அனுப்பியவர்களிடம் சென்றனர். 